UZNESENIE VLÁDY SLOVENSKEJ REPUBLIKY
č. 704
zo 14. júla 2004

k návrhu na pristúpenie Slovenskej republiky k Európskemu dohovoru o krajine

Číslo materiálu:	15440/2004	
Predkladateľ:	minister životného prostredia	
Vláda
A.	súhlasí
A.1.	s pristúpením Slovenskej republiky k Európskemu dohovoru o krajine (ďalej len ”dohovor”) s pripomienkami prijatými na rokovaní vlády;
B.	odporúča 
prezidentovi Slovenskej republiky
B.1.	podpísať listinu o pristúpení Slovenskej republiky k dohovoru po vyslovení súhlasu Národnou radou SR;
C.	poveruje
predsedu vlády 
C.1.	predložiť návrh na pristúpenie k dohovoru Národnej rade SR na vyslovenie súhlasu,
ministra životného prostredia 
C.2.	odôvodniť návrh na pristúpenie k dohovoru v Národnej rade SR;

D.	ukladá
ministrovi životného prostredia 
D.1.	požiadať ministra zahraničných vecí vykonať príslušné opatrenia súvisiace s nadobudnutím platnosti dohovoru pre Slovenskú republiku,
D.2.	po uložení listiny o pristúpení u depozitára dohovoru požiadať ministra zahraničných vecí zabezpečiť vyhlásenie dohovoru v Zbierke zákonov SR,
D.3.	v spolupráci s ministrom výstavby a regionálneho rozvoja, ministrom kultúry a ministrom pôdohospodárstva zabezpečiť vykonávanie dohovoru po nadobudnutí jeho platnosti pre Slovenskú republiku.
Vykonajú:	predseda vlády
minister životného prostredia
minister zahraničných vecí
minister výstavby a regionálneho rozvoja
minister kultúry
minister pôdohospodárstva
Na vedomie: 	prezident SR 
predseda Národnej rady SR